Document ID: 32006D0117

32006D0117
L 053/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 февруари 2006 година
за изменение на Решения 2001/881/ЕО и 2002/459/ЕО по отношение на списъка с гранични инспекционни пунктове
(нотифицирано под номер С(2006) 163)
(текст от значение за ЕИП)
(2006/117/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 20, параграф 3 от нея,
като взе предвид Директива 91/496/ЕИО на Съвета от 15 юли 1991 г. за установяване на принципите относно организацията на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (2), и по-специално член 6, параграф 4 от нея,
като взе предвид Директива 97/78/ЕО на Съвета от 18 декември 2001 г. за определяне на принципите, които регулират организацията на ветеринарните проверки на продуктите, въведени в Общността от трети страни (3), и по-специално член 6, параграф 2 от нея,
като има предвид, че:
(1)
Решение 2001/881/ЕО на Комисията от 7 декември 2001 г. относно определяне на списък с граничните инспекционни пунктове, одобрени да извършват ветеринарни проверки на животни и животински продукти с произход от трети страни и относно актуализиране на подробните правила за контрола, който трябва да бъде упражняван от експертите на Комисията (4) следва да бъде актуализирано, за да вземе предвид по-специално новото развитие в някои държавите-членки по отношение тези гранични инспекционни пунктове, извършвани в съответствие с това решение.
(2)
Списъкът на граничните инспекционни пунктове, установен в Решение 2001/881/ЕО, (наричан по-долу „списъкът“), включва номера на звеното от ТRACES на всеки граничен инспекционен пункт. TRACES е компютризирана система, въведена с Решение 2004/292/ЕО на Комисията от 18 март 2004 г. относно въвеждането на системата TRACES и за изменение на Решение 92/486/ЕИО (5). Системата TRACES заменя предишната система „Анимо“, основана на мрежата, въведена с Решение 91/398/ЕИО от 19 юли 1991 г. относно компютризирана мрежа, която свързва ветеринарните органи („Анимо“) (6), за проследяване на движението на животни и на някои продукти по отношение на търговията вътре в Общността и на вноса.
(3)
В резултат на извършена удовлетворителна инспекция, в съответствие с Решение 2001/881/ЕО, допълнителен граничен инспекционен пункт в Gruskovje, Словения, следва да се добави в списъка.
(4)
В резултат на съобщения от Белгия, Финландия, Нидерландия и Обединеното кралство граничните инспекционни пунктове в Ivalo, Финландия, в Charleroi, Белгия, в Moerdijk, Нидерландия, и в Glasson, Обединеното кралство, трябва да се заличат от списъка.
(5)
В допълнение към това списъкът следва да се актуализира, с цел да се вземат предвид промените по отношение на категориите на животните или продуктите, които могат да бъдат проверявани в определени пунктове, вече одобрени за целта в съответствие с разпоредбите на Решение 2001/881/ЕО и организацията на центровете за инспекция в тези пунктове.
(6)
Списъкът на звената в Решение 2002/459/ЕО на Комисията от 4 юни 2002 г. относно определяне на списъка със звената от компютърната система „Анимо“ и за отмяна на Решение 2002/287/ЕО (7) включва номера на звеното ТRACES на всеки граничен инпекционен пункт в Общността. В интерес на съгласуваността на законодателството на Общността този списък трябва съответно да бъде актуализиран, за да вземат предвид настъпилите промени и да се гарантира неговата идентичност с този, установен в Решение 2001/881/ЕО. Следователно Решение 2002/459/ЕО трябва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2001/881/ЕО се заменя с приложение I към настоящото решение.
Член 2
Приложението към Решение 2002/459/ЕО се изменя в съответствие с приложение II към настоящото решение.
Член 3
Адресати на настоящото решение са държавите-членки.
Съставено в Брюксел на 3 февруари 2006 година.

Labels: 17
3
6
12
18